lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas novada budžeta ieņēmumi par 11,5 miljoniem mazāki nekā izdevumi – ZZ.lv
Vārda dienas svin: Modra, Francis, Dmitrijs
andra.ozola@zz.lv - 03.02.2022 - 17:45
Jelgavas novada dome šodien apstiprināja pašvaldības budžetu, kura ieņēmumi ir par aptuveni 11,5 miljoniem mazāki nekā izdevumi, aģentūru LETA informēja pašvaldībā.
Starpība starp ieņēmumiem un izdevumiem tiks segta no 2021.gada budžeta līdzekļu atlikuma, kas bijis lielāks nekā septiņi miljoni eiro, un aizņēmuma valsts kasē.
Jelgavas novada konsolidētā budžeta ieņēmumi prognozēti nepilnu 49 miljonu eiro apmērā, bet izdevumi – 60,5 miljonu eiro apmērā.
Pašvaldības ieņēmumu lielāko daļu veido iedzīvotāju ienākuma nodoklis – 43,59% no pamatbudžeta kopējiem ieņēmumiem. Kā otrs galvenais ieņēmumu avots prognozēts nekustamā īpašuma nodoklis – 8,76% no pašvaldības pamatbudžeta ieņēmumiem.
Saturs turpināsies pēc reklāmas.
Kā norāda pašvaldībā, par budžeta prioritārajām jomām noteikta sociālā aizsardzība un spēja nodrošināt pašvaldības finanšu stabilitāti ilgtermiņā.
“Pirmkārt, šis budžets iekļauj gan izlīdzinātu un konceptuāli vienojošu finanšu atbalsta aprēķinu izdevumu pozīcijās, kur līdz šim abiem novadiem bija atšķirīga prakse. Otrkārt, tas aptver un notur visas abu novadu finanšu saistības projektos, iesāktajos un turpināmajos būvdarbos,” norāda Jelgavas novada domes priekšsēdētājs Madars Lasmanis (AP).
Viņš uzsver, ka budžets vispirms sniedz atbalstu iedzīvotājiem sociālajā jomā. Taču tas esot arī revolucionārs, jo jaunā, apvienotā novada dome mēģinājusi iestrādāt citu redzējumu – līdz ar novadu apvienošanu panākt izdevumu ekonomiju administratīvajos resursos, pasākumos, atbalsta funkcijās, lai pašvaldība strādātu maksimāli uz iedzīvotāju vajadzībām vērstos pakalpojumos un varētu atteikties no liekā, ir pārliecināts Lasmanis.
Saturs turpināsies pēc reklāmas.
Vislielākais izdevumu apjoms pamatbudžetā, kā ik gadus, paredzēts izglītības nozarei, atvēlot 45% no plānotajiem kopējiem pamatbudžeta izdevumiem.
Būtisks izdevumu pieaugums, vairāk nekā par 400 000 eiro, saistīts ar skolēnu ēdināšanas pakalpojuma nodrošinājumu, jo pašvaldība iecerējusi līdz mācību gada beigām nodrošināt pilnā mērā apmaksātu ēdināšanu pilnīgi visiem izglītojamajiem līdz 12. klasei, kas apmeklē Jelgavas novada izglītības iestādi.
Budžetā atvēlēti līdzekļi transporta izdevumu kompensācijai izglītojamajiem, stipendiju izmaksai Zaļenieku komerciālās un amatniecības vidusskolas izglītojamajiem, kā arī Jelgavas novada stipendijām, kas sadarbībā ar Latvijas Universitātes fondu tiek piešķirtas talantīgiem, mērķtiecīgiem 12.klasi absolvējušajiem un 1.kursā studijas sākušajiem studentiem. Kopumā pašvaldība pašlaik atbalsta 13 bakalaura studiju studentus.
Saturs turpināsies pēc reklāmas.
Infrastruktūras attīstībai izglītības jomā plānots atvēlēt 416 372 eiro, tajā skaitā turpinot iepriekšējā gadā sāktos darbus Elejas vidusskolas teritorijas labiekārtošanai, Ozolnieku jauniešu interešu nama izveidei, īstenojot projektu “No A-Ž”, un, pamatojoties uz 2021.gadā noslēgušos metu konkursu “Aizupes pamatskolas pirmsskolas ēkas jaunbūves būvniecībai”, šogad plānots uzsākt šī objekta būvprojekta izstrādi.
Savukārt, piesaistot Eiropas Savienības līdzekļus projektu īstenošanai izglītības jomā 1 023 449 eiro apmērā, turpinās iekļaujošas izglītības veicināšanu, karjeras izglītības, pedagogu, atbalsta personāla un skolu vadības profesionālās kvalifikācijas pilnveidi.
Izglītības pārvalde īstenos vairākus “Erasmus” programmas projektus 119 017 eiro apmērā profesionālajai pilnveidei gan radošu, gan uzņēmējdarbības domāšanas un citu kompetencēs balstīta izglītības satura metožu apguvei.
Foto: Jelgavas novada pašvaldība
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.